“நீங்க மும்தாஜ் மாதிரி வல்கரா பண்ணீங்க?” என்று சிவப்பு அணி கோரஸாக மஹத்தை நோக்கிப் பாய களேபரமாக இருந்தது. பதிலுக்கு மஹத்தும் எகிறிக் கொண்டிருந்தார். இதற்கிடையில் மஹத்தை பொன்னம்பலம் தனியாக இழுத்துச் செல்ல முயற்சித்து சில நிமிட போராட்டத்திற்குப் பின்பு வெற்றி பெற்றார். இருவரும் குசுகுசுவென்று பேசிக் கொண்டர்கள். (பாலாஜியைப் பற்றியதல்ல). ‘டாஸ்க்’கிற்காக செய்தேன் என்பது போல் பொன்னம்பலம் தாழ்மையாக விளக்கியிருப்பார் போலிருக்கிறது. மஹத் சமாதானம் ஆகி திரும்பி வந்தார்.